b'\n_START_ARTICLE_\nPavla Ur\xc5\xa1i\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nUr\xc5\xa1i\xc4\x8d Pavla, 1. poro\xc4\x8dena Petri\xc4\x8d, 2. poro\xc4\x8dena Kunej se je rodila v dru\xc5\xbeini uradnika Petra Ur\xc5\xa1i\xc4\x8da in Elizabete rojene Varl. V Ljubljani je obiskovala osnovno \xc5\xa1olo in ni\xc5\xbejo gimnazijo (1943\xe2\x80\x931950), nato srednjo glasbeno \xc5\xa1olo, ki jo je kon\xc4\x8dala 1954. \xc5\xa0tudij harfe je nadaljevala na ljubljanski AG (1954\xe2\x80\x931958) pri E. Portograndi). Leta 1959 je opravila \xc5\xa1e podiplomski \xc5\xa1tudij v Ljubljani. V letih 1965\xe2\x80\x931967 se je izpopolnjevala na konservatoriju v Parizu (L. Laskinova). \xc5\xbde med \xc5\xa1tudijem je bila zaposlena: 1953\xe2\x80\x931970 kot harfistka\xe2\x80\x93solistka v orkestru Slovenske filharmonije in pri ansamblu Slavka Osterca (od njegove ustananovitve do 1969), sodelovala v simfoni\xc4\x8dnem orkkestru RTV Ljubljana in nekaj sezon v ljubljanski Operi. V letih 1970\xe2\x80\x931976 je \xc5\xbeivela v Zagrebu in bila harfistka v simfoni\xc4\x8dnem in komornem orkestru RTV Zagreb. Leta 1976 je postala svobodna umetnica.'